laion/Wikipedia-Exotic huggingface dataset:
Pimetähn

Pimetähn (ladina keeles discus n. optici) on laik võrkkestal, mis ei reageeri valgusele. See on koht, kus nägemisnärv väljub silmamunast nägemisnärvikettal, et suunduda peaajju. Pimetähni piirkonnas puududvad võrkkestal kepikesed ja kolvikesed. Pimetähni piirkonda nimetatakse ka Mariotte’i laiguks seda esimest korda kirjeldanud Edme Mariotte'i järgi. Kuna aju jätab tähele panemata lünga, mille pimetähn tekitab, siis inimene pimetähni olemasolu ei tunneta.
Näomask (isikukaitsevahend)

Näomask on isikukaitsevahend, mida kasutatakse hingamisteede kaitseks piisknakkuste, aerosoolnakkuste ja ka näiteks tolmu eest. Näomaskid jaotatakse kategooriatesse vastavalt kaitse tõhususele. Kirurgiline mask Korduvkasutatav mask Poolmask Video: Marek Strandberg. Kaitsemaskid, nende toimimispõhimõte ja ehitus ning desinfitseerimine.
Berezne

Berezne (ukraina Березне, poola Bereźne) on linn Ukrainas Rivne oblastis, Berezne rajooni halduskeskus. Berezne asub Rivnest umbes 62 km kirdes. Asulat on esmamainitud 1584. aastal. Teise Poola jagamise tulemusel läks 1793. aastal Venemaa Keisririigi võimu alla. Aastatel 1920–1939 oli Berezne Poola koosseisus. Alevi staatuse sai Berezne 1957. aastal ja linnaõigused 21. detsembril 2000. Ukraina 2001. aasta rahvaloenduse andmetel oli Berezne elanikest ukrainlasi 98,48%, venelasi 1,07%, valgevenelasi 0,17% ja poolakaid 0,07%. Історична довідка Березнівська міська рада Національний склад міст Datatowel.in.ua
Jugra (ajalooline piirkond)

Jugra oli ajalooline piirkond Siberis Euraasia põhjaosas, Põhja-Uuralis ja Põhja-Jäämere rannikul, Jugorski Šari väinast kuni Tazi jõe suudmeni. Aladel elasid soome-ugri hantide ja manside hõimud. Nime Jugra kasutati 12.–17. sajandil Novgorodi vabariigi ja Moskva suurvürstiriigi allikates. Biarmia Handi-Mansimaa "Art Leete: Obi ugri sõjakunsti kujunemine ja hiilgus" ERR, 21. aprill 2024
Villem Tamm (ametnik)

Villem (Vassili) Tamm VR I/3 (1. jaanuar 1891 Massu vald, Hanila kihelkond, Läänemaa – 16. august 1943 Vorkuta, Komi ANSV, Nõukogude Liit) oli Eesti sõjaväeametnik. Villem (kuni 1937 Vassili) Tamm sündis Läänemaal, Massu vallas talupidaja Mihkel (Mihhail) Tamme pojana. Villem Tamm õppis aastatel 1900–1905 Uue-Virtsu kihelkonna- ja 1905–1907 Paatsalu ministeeriumikoolis ning 1907–1908 Pärnu linnakoolis. 1908–1910 töötas Villem Tamm Tallinnas admiraliteedi arveametnikuna, 1910–1911 transpordilaeva Kompas kirjutaja ja varahoidjana ning 1912–1914 transpordilaeva Lahta ja 1914–1916 jäämurdja Truvor revident-varahoidjana. Esimese maailmasõja ajal töötas Villem Tamm 1916. aasta septembrist sõjaväeametnikuna Peeter Suure merekindluse Soome lahe 4. üksiku rannakaitse divisjoni kassapidajana ning 1917. aasta juunist oktoobrini majandusjaoskonna ülema kohusetäitjana. Eesti Vabadussõjas osales Villem Tamm vabatahtlikult, olles alates 1918. aasta 19. novembrist mereväes mereväe valitsuse majandusosakonna ülem, veebruarist 1919 merejõudude majandusameti ülem, detsembrist 1919 merejõudude staabi vanem käsundusametnik. Septembrist 1920 oli Villem Tamm staabi koosseisu jaoskonna ülemakohusetäitja, oktoober 1920–detsember 1921 merejõudude intendant. Tamm vabastati teenistusest 1922. aastal. Pärast Vabadussõda töötas Villem Tamm piirivalves Tallinna jaoskonna asjaajajana (mai 1923–juuli 1924), ajakirja Sõdur toimetuse liikmena (al oktoober 1924), kaitsepolitsei registreerimise toimkonna ülemana (al juuli 1925) ning 1926. aasta juulist kuni 1940. aastani Poliitilise Politsei vanemassistendina. Villem Tamm oli ka Kindral Laidoneri nimelise invaliidide kapitali komitee asjaajaja ja raamatupidaja. Villem Tamm arreteeriti Nõukogude okupatsioonivõimu poolt 15. juulil 1940 Tallinnas. Tamm suri 1943. aasta 16. augustil Komi ANSV-s Vorkuta vangilaagris. 1920 Vabadusristi I liigi 3. järk 1936 Kotkaristi teenetemärgi V klass Villem Tamme abikaasa oli Alice (sünd. Koppelmann (1891)), kellega neil sündis neli poega: Arkaadi (1914–1915), Paul (1914–1915), Feliks (1919–2007) ja Boris (1922–?). Feliks Tamm oli Eesti kaitseväe Suurtükiväepataljoni lipnik, kes Saksa sõjaväkke mobiliseerituna arreteeriti 1945. aastal Nõukogude võimu poolt. Feliks Tamm veetis seitse aastat Norilski vangilaagris ja viis aastat Norilskis asumisel. Feliks Tamme poeg on Enno Tamm. Tütar Ülle Okas (Tamm). Eesti Mälu Instituut. "Villem Tamm". Vaadatud 14.04.2020. Memento (1996). "Poliitilised arreteerimised Eestis 1940-1988". Originaali arhiivikoopia seisuga 29.04.2021. Vaadatud 14.04.2020. Jaak Pihlak, Ain Krillo, Mati Strauss. "Eesti Vabaduse Risti kavalerid". Viljandi, Vabadussõja Ajaloo Selts, Viljandi Muuseum, 2016
Darude

Toni-Ville Henrik Virtanen (sündinud 17. juulil 1975 Eura vallas Satakunta maakonnas), esinejanimega Darude (/ dəˈruːd /), on Soome DJ ja plaadiprodutsent. Ta alustas muusika produtseerimist 1995. aastal. ja andis plaatinamüügi hittsingli "Sandstorm" välja 1999. aasta lõpus. Tema debüütstuudioalbum "Before the Storm" ilmus 18. septembril 2000. Albumit osteti kogu maailmas 800 000 eksemplari ning see teenis sellega kolm Soome Grammy auhinda. See jõudis Soome singlite edetabelis esikohale ja USA Billboardi edetabelis "Dance / Electronic Albums" 6. kohale. Darude'i teine stuudioalbum "Rush" jõudis Billboardi tantsumuusika edetabelis 11. kohale ja Soome singlite nädala edetabelis 4. kohale. Tema kolmas stuudioalbum "Label This!" ilmus 2007. aastal. See ei jõudnud edetabelites nii kõrgele kui tema eelmised albumid. 2011. aastal asutas ta plaadifirma EnMass Music, mille kaudu on ta välja andnud mitmeid segakogumikke. Pärast esinemist Tomorrowlandi festivali kümnenda aastapäeva kontsertidel 2014. aastal. Future Music Festivalil andis ta 14. augustil 2015 välja oma viimase stuudioalbumi "Moments", millele järgnes turnee Ameerika Ühendriikides ja Kanadas 2015. aasta septembris. "Before the Storm" (2000) "Rush" (2003) "Label This!" (2007) "Salmiakki Sessions Vol. 1" (2011) "Moments" (2015) Darude-Sandstorm YouTube'is
Leah Behn

Leah Isadora Behn (sündinud 8. aprillil 2005) on Norra kuninga Harald V lapselaps. 2006. aasta 2. septembri seisuga on Leah Norra troonipärimisjärjekorras 6. ja Briti troonipärimisjärjekorras 67. kohal. Tema vanemad on Norra printsess Märtha Louise ja kirjanik Ari Behn. Tal on vanem õde Maud Angelica. Leah sündis printsess Märtha Louise suvekodus Bloksbjergis Hankø saarel Fredrikstadis. Nädal enne tüdruku ristimist levis üle maailma uudis, et ta on saanud nime "Tähtede sõja" tegelase printsess Leia järgi. Tema ema Märtha ütles intervjuus Norra ajalehele Aftenposten: "Ma pean tunnistama, et olen suur "Tähtede sõja" fänn ning minu arvates on printsess Leia alati olnud maailma kõige ilusam naine." Teise nime pani tema isa ameerika tantsija Isadora Duncani järgi. Leah Isadora ristiti 16. juunil 2005 kuningalossi kabelis. Tema ristivanemad on Oranje-Nassau printsess Laurentien, tema ema sõbrad Gry Brusletto ja Katharina Salbu, tema isa vend Espen Bjørshol, tema isa sõber Jon Andreas Håtun ning printsess Märtha Louise pruutneitsi ja sugulase Marianne Ulrichseni abikaasa Didrik Vigsnæes. Tüdruku viis ristimisvaagna juurde vanaema kuninganna Sonja. Intervjuu printsess Märtha Louisega
Agne Kurrikoff-Herman

Agne Kurrikoff-Herman (sünninimi Kurrikoff; sündinud 4. juunil 1975) on eesti koreograaf ja rahvatantsujuht. Ta on lõpetanud 1993. aastal Keila 1. Keskkooli ja 1997. aastal Viljandi Kultuurikolledži tantsukunsti eriala. Ta on tantsuansambli Sõprus üks juhte. Ta on olnud tantsupidude lavastusmeeskonna liige ja liigijuht. Ta oli 2023. aastal toimunud XIII noorte laulu- ja tantsupeo "Püha on maa" tantsupeo etenduste "Sillad" pealavastaja. 2024 Ullo Toomi nimeline rahvatantsustipendium TÜ VKA etenduskunstide vilistlased Tantsuansambel Sõprus Maria-Johanna Vompa. XIII noorte tantsupeo pealavastaja Agne Kurrikoff-Herman meenutab pealavastaja teekonda
De Havilland Vampire

De Havilland Vampire (eesti keeles ’vampiir’) on ühe turbinmootoriga esimene reaktiivlennuk, mis võeti Suurbritannia kuninglikus lennuväes relvastusse. Hävituslennuki väljatöötamist alustas de Havilland 1940. aastate algul. Vampire oli kahe sabatala ja ühe turboreaktiivmootoriga konstruktsioon. Konstruktor Frank Halfordi kasutas sellist lennuki skeemi seetõttu, et reaktiivmootori võimsus ei väheneks. Mootori düüsi toruosa oli võimalik säilitada optimaalselt lühike. Vampire’i väikese kaalu saavutamiseks kasutati selle kereosas puit-sändvitš konstruktsiooni. De Havilland Vampire ehitamist alustati teise maailmasõja ajal, 20. septembril 1943. aastal toimus selle esmalend. Lennuk oli Suurbritannia kuninglikus lennuväes kasutusel aastatel 1946–1953 ja hiljem pilootide maismaaobjektide rünnakute väljaõppeks, kuni relvastusest väljaarvamiseni 1966. aastal. Hävituslennuk kohandati ümber ka Suurbritannia mereväe vajadusteks, selle modifikatsioonii nimeks sai de Havilland Sea Vampire (’merivampiir’). De Havilland Vampire oli peale Suurbritannia kasutuses ka Austrias, Austraalias, Birmas, Dominikaani Vabariigis, Egiptuses, Indias, Iirimaal, Indoneesias, Iraagis, Itaalias, Jaapanis, Jordaanias, Kanadas, Katanga provintsis, Kongos, Liibanonis, Mehhikos, Norras, Portugalis, Prantsusmaal, Põhja-Aafrikas, Rodeesias, Rootsis, Soomes, Sri Lankas, Süürias, Šveitsis, Tšiilis, Uus-Meremaal, Venezuelas ja Zimbabwes. Tiivaulatus: 11,6 m Pikkus: 9,4 m Kõrgus (kiiluga): 2,7 m Tiiva pindala: 24,34 m² Tühikaal: 2800 kg Suurim kaal õhkutõusmisel: 5600 kg Suurim kiirus: 882 km/h Lennulagi: 13 km Lennukaugus (täispaakidega): 1960 km Mootor: 1 x 14.9 kN de Havilland Goblin 3, tsentrifugaalkompressoriga turboreaktiivmootor Meeskond: 1 4 × 20 mm Hispano Mk.V automaatkahurit Raketid: 8 × 76 mm Pommid: 2 × 227 kg pommi või kaks tiivaalust kütusepaaki {Watkins, D. (2014). De Havilland Vampire: The complete history. Suurbritannia: Fronthill Media.}} {A Wrench in the Works Entertainment Inc. (09. 03 2020.). Living Warbirds. Retrieved: de Havilland DH.100 Vampire: http://www.livingwarbirds.com/de-havilland-vampire.php}}[alaline kõdulink] {Military Factory. (09. 03 2020.). Military Factory. Retrieved: de Havilland DH.100 Vampire: https://www.militaryfactory.com/aircraft/detail.asp?aircraft_id=223}}
Miilitsa peadirektor

Miilitsa peadirektor (vene keeles Главный директор милиции) oli Nõukogude Liidu miilitsa kõrgeim auaste aastail 1936–1943. Sellele auastmele vastasid riikliku julgeoleku 1. järgu komissar, 1. järgu armeekomandör ja 1. järgu laevastikuflagman. Madalam miilitsa auaste oli miilitsadirektor. Tegelikult ei antud seda auastet kellelegi. Sel ajavahemikul miilitsat juhtinud isikuist oli Lev Belski 2. järgu riikliku julgeoleku komissar, Vassili Tsernõšjov diviisikomandör, Ivan Serov riikliku julgeoleku vanemmajor, Pavel Zujev major ja Aleksandr Galkin miilitsainspektor.
Edward Laane

Edward Laane (sündinud 23. juunil 1972 Tallinnas) on eesti hematoloog ja onkoloog. 1990. aastal lõpetas ta Tallinna 3. Keskkooli cum laude. Pärast seda õppis ta Tartu Ülikooli arstiteaduskonnas: 1996 sai arsti kutse (cum laude) ja 2001 hematoloogi kutse. Karolinska Instituudis tegi ta 2006 arstiteaduse doktorikraadi onkoloogia ja eksperimentaalse onkoloogia alal. 2011 sai ta Tartu Ülikoolist doktorikraadi hematoloogia alal. 2006–2017 töötas ta Põhja-Eesti Regionaalhaiglas, seejärel Tartu Ülikooli juures. Vahepeal Confido Erameditsiinikeskuse hematoloog (alates 2014), Dana-Farber Vähiinstituudi teadur-järeldoktor (2015), Euroopa Ravimiameti onkoloogia teadusliku nõustamisgrupi ja Eesti Ravimiameti ekspert (alates 2012). Kuressaare haigla juhatuse liige, ravijuht alates 2018. Tennis, poolmaraton, ooper, ballett, kammermuusika ja reisimine. Edward Laane Eesti Teadusinfosüsteemis Aare Laine, Tohter, kes mängib tennist ja jookseb poolmaratoni, Saarte Hääl, 15. detsember 2018
2012. aasta Laste Eurovisiooni lauluvõistlus

2012. aasta Laste Eurovisiooni lauluvõistlus oli kümnes Laste Eurovisiooni lauluvõistlus. See toimus 1. detsembril 2012. Lauluvõistluse võitis Ukraina. Laul sisaldab ridu inglise, vene ja prantsuse keeles. Laul sisaldab fraase inglise keeles.
Nótis Mitarákis

Panagiótis (Nótis) Mitarákis (kreeka keeles Παναγιώτης (Νότης) Μηταράκης; sündinud 7. oktoobril 1972 Ateenas) on Kreeka poliitik, ta kuulub erakonda Uus Demokraatia. Ta on 15. jaanuarist 2020 Kreeka immigratsiooni- ja asüüliminister. Ta on lõpetanud Kreeka Ameerika kolledži (ärijuhtimise bakalaureuse kraadiga), INSEAD-i ärijuhtimise magistrina ja Oxfordi ülikooli (töösuhete magistrina). Ta on 6. maist 2012 Kreeka parlamendi liige. 21. juunist 2012 kuni 28. jaanuarini 2015 oli ta Kreeka arengu- ja konkurentsivõime aseminister. 9. juulist 2019 kuni 15. jaanuarini 2020 oli ta Kreeka töö- ja sotsiaalaseminister. 15. jaanuarist 2020 on ta Kreeka immigratsiooni- ja asüüliminister. Ta on abielus Maria Douridaga, neil on tütar. Usu poolest on ta õigeusklik. Nótis Mitarákise koduleht
Dubrovõtsja

Dubrovõtsja (ukraina Дубровиця, poola Dąbrowica) on linn Ukrainas Rivne oblastis, Dubrovõtsja rajooni halduskeskus. Dubrovõtsja asub Rivnest umbes 110 km põhjas. Dubrovõtsjat on esmamainitud 1005. aastal, linnaõigused sai 1940. aastal. Ukraina 2001. aasta rahvaloenduse andmetel oli Dubrovõtsja elanikest ukrainlasi 96,98%, venelasi 1,89%, valgevenelasi 0,73% ja poolakaid 0,10. Дубровицький район Дубровицька районна рада Національний склад міст Datatowel.in.ua
Kiirmaleturniir "Meenutades Paul Kerest"

Rahvusvaheline kiirmaleturniir "Meenutades Paul Kerest" on Tallinnas 1991. aastast Eesti Spordiseltsi Kalev korraldatav Paul Keresele pühendatud traditsiooniline kiirmaleturniir. Kiirmaleturniiri "Meenutades Paul Kerest" peetakse iga aasta jaanuaris. Esimese turniiri võitis Anto Remmel, edestades suurmeistreid Aleksandr Kotšijevit (Venemaa) ja Aivars Ģipslist (Läti). Hiljem on kiirturniiridel kaasa teinud teiste seas eksmaailmameistrid Vassili Smõslov (1996) ja Boriss Spasski (1998), mitmekordne Venemaa meister Pjotr Svidler (2001), Judit Polgár (jagas 2001. aastal Jan Timmani ja Pjotr Svidleri järel 3.–5. kohta), varem MM-tiitlimatši mänginud Nigel Short (jagas 3.–4. kohta 2008. aastal), FIDE eksmaailmameister Aleksandr Halifman (2015) ning Euroopa eksmeister Vladimir Potkin (2017). Aastatel 1999–2009 korraldati naistele eraldi turniiri. Lisaks põhiturniirile toimuvad veel välkturniir ja kõrvalturniir kiirmales. Paul Kerese mälestusturniir "Meenutades Paul Kerest" varasemaid võitjaid. eestimale.ee
Rafajel Vahanjan

Rafajel Vahanjan (armeenia keeles Ռաֆայել Վահանյան; vene keeles Рафаэль Ваганян Rafael Vaganjan; saksa keeles Rafael Vaganian; sündinud 15. oktoobril 1951 Jerevanis) on armeenia maletaja, rahvusvaheline suurmeister (1971). Vahanjan tuli kaasvõitjaks aastavahetusel 1968/1969 Groningenis peetud mitteametlikel Euroopa juunioride meistrivõistlustel. 1971. aastal võitis ta rahvusvahelise turniiri Vrnjačka Banjas. Sai samal aastal suurmeistriks 20-aastaselt. NSV Liidu meistrivõistlustel on ta võitnud kuldmedali (1989) ning jaganud 3.–4. kohta (1974, 1983) ja 2.–5. kohta (1975). Aastavahetusel 1982/1983 võitis Hastingsi turniiri. 1983. aasta jagas ta Mihhail Taliga esikohta Tallinnas Paul Kerese mälestusturniiril. 2004. aastal jagas esikohta Moskvas Aerofloti lahtisel turniiril. 1992. aastast elab Vahanjan Saksamaal, kuid rahvusvahelistel malevõistlustel esindab Armeeniat. Vahanjan võitis 1985. aastal Bielis tsoonidevahelise turniiri. Pretendentide matšides on ta mänginud kahel korral: 1985.–1986. aastate matšides kaotas poolfinaalis Andrei Sokolovile ja 1988.–1990. aastate matšides kaotas avamatšis Lajos Portischile. 2019. aastal tuli Vahanjan Bukarestis seenioride maailmameistriks U65+ vanuseastmes. Vahanjan on mänginud 9 maleolümpial: Nõukogude Liidu võistkonna (1978, 1984, 1986) ja Armeenia (1992–2000, 2004) võistkonna koosseisus. Võitnud kaks kuldmedalit (1984, 1986), hõbemedali (1978) ja kaks pronksmedalit (1992, 2004). Võistkondlikel maailmameistrivõistlustel on ta võitnud kaks kuldmedalit Nõukogude Liidu (1985, 1989) ja kolm pronksmedalit Armeenia (1997, 2001, 2005) võistkonna koosseisus. Euroopa võistkondlikel meistrivõistlustel on ta võitnud kolm kuldmedalit (1980, 1983, 1989) ja Armeenia võistkonna koosseisus ühe pronksmedali (1997). 1989 – NSV Liidu teeneline meistersportlane  Rafajel Vahanjan – pildid, videod ja helifailid Wikimedia Commonsis Rafajel Vahanjan FIDE andmebaasis Vrnjacka Banja 1971. 365chess.com
Vladimir Hakobjan

Vladimir Hakobjan (armeenia keeles Վլադիմիր Հակոբյան; sündinud 7. detsembril 1971 Bakuus) on armeenia maletaja ja maletreener, rahvusvaheline suurmeister (1991), FIDE vanemtreener ( 2015). Hakobjan on tulnud kahel korral noorte maailmameistriks: U16- (1986) ja U18-vanuseastmes (1989). 1988. aastal sai ta FIDE-lt rahvusvahelise meistri nimetuse. 1991. aastal tuli Hakobjan juunioride maailmameistriks. Suurmeistriks sai ta 20-aastaselt 1991. aastal. Hakobjan on kahel korral tulnud Armeenia malemeistriks (1996, 1997). Juulis 1993 Bielis peetud FIDE MM-i tsoonidevahelisel turniiril (74 osavõtjat) jagas Hakobjan 42.–54. kohta. Detsembris 1993 Groningenis peetud PCA maailmameistrivõistluste valikturniiril jagas 29.–43. kohta. Hakobjan on mänginud FIDE MM-turniiril nokautsüsteemis. Detsembris 1997 Groningenis võitis ta kolmandas ringis Rafajel Vahanjani, kuid kaotas kaheksandikfinaalis Hispaaniat esindanud Alexéi Shírovile. 1999. aastal Las Vegases jõudis ta poolfinaali, kus võitis Vladimir Kramniku veerandfinaalis alistanud Michael Adamsi tulemusega 2½:½ ja pääses finaali. Seal kaotas ta Aleksandr Halifmanile tulemusega 2½:3½. Detsembris 2007 mängis Hakobjan Hantõ-Mansiiskis maailma karikal, kus kaotas kaheksandikfinaalis Alexéi Shírovile. Hakobjan on mänginud Armeenia võistkonna koosseisus 8 maleolümpial (1996, 2004–2014, 2018), võitnud võistkonnaga kolm kuldmedalit (2006, 2008, 2012) ja ühe pronksmedali (2004). Võistkondlikel maailmameistrivõistlustel on ta võitnud kuldmedali (2011) ja neli pronksmedalit (1997, 2001, 2005, 2015). Euroopa võistkondlikel meistrivõistlustel on ta võitnud hõbe- (2007) ja pronksmedali (1997).  Vladimir Hakobjan – pildid, videod ja helifailid Wikimedia Commonsis Vladimir Hakobjan FIDE andmebaasis
Zdolbuniv

Zdolbuniv (ukraina Здолбунів, poola Zdołbunów) on linn Ukrainas Rivne oblastis Rivne rajoonis. Zdolbuniv asub Rivnest umbes 12 km lõunas. Asulat on esmamainitud 1497. aastal. Teise Poola jagamise tagajärjel läks Zdolbuniv 1793. aastal Venemaa Keisririigi võimu alla. Linnaõigused sai Zdolbuniv 1903. aastal. Aastatel 1920–1939 oli linn Poola koosseisus. Ukraina 2001. aasta rahvaloenduse andmetel oli Zdolbunivi elanikest ukrainlasi 92,83%, venelasi 5,57%, valgevenelasi 0,48%, poolakaid 0,43%, tšehhe 0,20%, sakslasi 0,07% ja juute 0,05%. Коротка історична довідка про Здолбунів Здолбунівська міська рада Національний склад міст Datatowel.in.ua
Fastiv

Fastiv (ukraina keeles Фастів, vene keeles Фастов) on oblastilise alluvusega linn Ukrainas Kiievi oblastis, Fastivi rajooni halduskeskus (ei kuulu ise rajooni koosseisu). Fastiv asub Kiievi kesklinnast umbes 59 km edelas. Fastivit on esmamainitud 1390. aastal. Ukraina 2001. aasta rahvaloenduse andmetel oli Fastivi elanikest ukrainlasi 90,7%, venelasi 7,8%, valgevenelasi 0,4% ja poolakaid 0,2%. Історія міста Фастівська міська рада Про кількість та склад населення Київської області за підсумками Всеукраїнського перепису населення 2001 року Державний комітет статистики України. Всеукраїнський перепис населення 2001
Rumbciems

Rumbciems on küla (skrajciems ehk hajaküla) Lätis Talsi piirkonnas Abava valla lääneosas. Küla asub Abava jõe kaldal. Rumbciems jääb endisest valla keskusest Valgalest 6, piirkonna keskusest Talsist 24 ning Riiast 116 kilomeetri kaugusele. Küla asub Abava ürgoru maastikukaitsealal. Rumbciemsis kasvav Mežtiņi tamm on looduskaitse all; küla juures asub Abava jõel looduskaitsealune Abava juga. Vietvārdu datubāze, vaadatud 15.04 2020 Latvijas īpaši aizsargājamām dabas teritorijām dabas datu pārvaldības sistēmā OZOLS
Plekipainutuspink

Plekipainutuspink on igasuguse pleki ja lehtmetalli painutamiseks mõeldud seade. Enim kasutavad plekipainutuspinki plekksepad ning teised vastava ala spetsialistid. Seade annab plekksepale võimaluse tekitada plekile soovitud kohta ning soovitud nurga alla painutus. Seadme tööpõhimõte seisneb selles, et seadme vahele lükatakse eelnevalt mõõtu lõigatud plekktahvel. Seejärel pigistab seade tahvli kinni ning tekitatakse plekile soovitud nurga alla painutus. Plekipainutuspingi otstarve on lihtsustada ning kiirendada plekkseppade tööd. Seade võimaldab teha sirget ning kvaliteetset painutust ka mitmemeetristele plekktahvlitele. Lisaks on mõnele painutuspingile lisatud ka lõikamisfunktsioon. See tähendab, et plekksepp saab suurest plekirullist tõmmata sobiva pikkusega pleki masina vahele ning teha lõike. Seejärel saab plekksepp juba lõigatud tükile masinaga sobiva kuju painutada. Plekipainutuspinki kasutatakse näiteks katuste harja- ning ääreplekkide tegemiseks, aknalaudade painutamiseks, korstnapitsile plekk-kaitse tegemiseks ning väga paljudesse muudesse kohtadesse sobiva kujuga plekkdetailide tegemiseks. Põhiliselt eristatakse kolme tüüpi painutuspinke: Mehaaniline painutuspink - pleki painutamine soovitud nurga alla toimub mehaaniliselt ehk füüsiliselt plekksepa käte jõu abil. Elektriline painutuspink - pleki painutuseks kasutatakse elektrimootorit Hüdrauliline painutuspink - pleki painutus toimub hüdrauliliselt. "Hüdrauliline masin". 14.04.2020. Andreas Velling. "Sheet Metal Bending – Methods, Design Tips & K Factor". Engineering Blog. Vaadatud 13.06.2020.
Raskustekk

Raskustekk on spetsiaalne tekk, mis seest täidetud raskust lisavate elementidega, tavaliselt plastgraanulitega või klaaspärlitega, mis tekitab ühtlaselt jaotunud raskuse abil kallistava efekti ning mõjub magajale ärevust leevendavalt ja lõdvestumist soodustavalt. Raskustekk toimib DTP (Deep Touch Pressure) või DPS (Deep Pressure Stimulation) põhimõttel ning seda kasutatakse tihti tegevusterapeutide poolt sensoorse integratsiooniravi ajal patsientidel. Tavaliselt kasutatakse seda autismi, sensoorse töötluse häirete, ärevuse ja depressiooni sümptomite leevendamisel. Tekis kasutatavate raskuselementide materjal ja kogus on varieeruv. Mõned tekid on täidetud tavapärase puuvillaga, kuhu on lisatud vastav kogus raskuselemente, mis sarnaneb rohkem traditsioonilise tekiga. Tekke on erineva suuruse ja raskusega ning neid saavad kasutada nii lapsed, teismelised kui ka täiskasvanud. Täiskasvanutele mõeldud raskustekid kaaluvad 4–14 kilogrammi. Imikute puhul ei soovitata raskustekki kasutada. Suurem osa raskustekke on ühes tükis ning mittepestavad, kuid on ka pestava väliskattega tekke. Raskustekid on kasulikud kõigile, kel on uneprobleemid. Tekk surub õrnalt kasutaja kehale, hoides teda öösel paigal. Kehale mõjuv surve aitab vähendada kortisooli, mis on keha peamine stressihormoon, ning soodustab õnnetunnet tekitava serotoniini tootmist. Raskustekid võivad sümptomeid leevendada ka unetuse, kroonilise valu või rahutute jalgade sündroomi all kannatavatel inimestel. Tootjate soovituse järgi on sobiva teki valimisel oluline kasutaja ja teki kaalu suhe. Tekk tuleks valida kasutaja kaalu järgi ning võiks moodustada sellest umbes 10 protsenti. Raskustekid ei sobi kõigile. Mõned võivad tunda teki raskuse all klaustrofoobiat. "What is a weighted blanket" , 25.03.2020 Forbes "Everything You Need To Know Before Buying A Weighted Blanket" , 25.03.2020 Tara Drinks "Weighted blankets and ADHD" , 25.03.2020